รัฐบาลไทย-ข่าวทำเนียบรัฐบาล-ผู้ว่าฯ พะเยา ขานรับร่วมสร้างความตระหนักรู้ในวันดินโลก เผย อำเภอแม่ใจทำถังขยะเปียก ลดโลกร้อน” ครบ 100% ทุกครัวเรือน พร้อมขยายผลให้ครบทั้งจังหวัดนำไปสู่เป้าหมายการพัฒนาที่ยั่งยืน
วันอาทิตย์ที่ 4 ธันวาคม 2565
ผู้ว่าฯ พะเยา ขานรับร่วมสร้างความตระหนักรู้ในวันดินโลก เผย อําเภอแม่ใจทําถังขยะเปียก ลดโลกร้อน” ครบ 100% ทุกครัวเรือน พร้อมขยายผลให้ครบทั้งจังหวัดนําไปสู่เป้าหมายการพัฒนาที่ยั่งยืน
ผู้ว่าฯ พะเยา ขานรับร่วมสร้างความตระหนักรู้ในวันดินโลก เผย อําเภอแม่ใจทําถังขยะเปียก ลดโลกร้อน” ครบ 100% ทุกครัวเรือน พร้อมขยายผลให้ครบทั้งจังหวัดนําไปสู่เป้าหมายการพัฒนาที่ยั่งยืนอย่างแท้จริง
เมื่อวันที่ 3 ธ.ค. 65 ว่าที่ร้อยตรี ณรงค์ โรจนโสทร ผู้ว่าราชการจังหวัดพะเยา เปิดเผยถึงการขับเคลื่อนนโยบาย โครงการถังขยะเปียกลดโลกร้อนที่อําเภอแม่ใจซึ่งสามารถขยายผลครบ 100% ทุกครัวเรือนแล้ว โดยต่อไปจังหวัดพะเยาจะเร่งดําเนินการขยายผลการจัดทําถังขยะเปียกลดโลกร้อนให้ครบทั้งจังหวัด ผ่านกิจกรรมต่าง ๆ ทั้งการ Workshop เพื่อลงมือทําจริง และการรณรงค์สร้างการรับรู้ถึงประโยชน์ที่แต่ละครัวเรือนจะได้รับจากการจัดทําถังขยะเปียกลดโลกร้อน ซึ่งในขณะนี้กระทรวงมหาดไทยได้เน้นย้ําให้ทุกจังหวัด และทุกอําเภอรวมถึงภาคีเครือข่าย ร่วมกันสร้างความตระหนักรู้ถึงความสําคัญของ ดิน เพื่อคืนความอุดมสมบูรณ์ให้แก่ดิน สร้างระบบนิเวศที่สมดุลให้แก่ธรรมชาติ ทําให้ผืนแผ่นดินไทยเป็นแผ่นดินทอง ด้วยการอนุรักษ์ทรัพยากรดิน หนึ่งในหนทางที่จะช่วยฟื้นฟูดินคือ การทําถังขยะเปียกลดโลกร้อน จึงอยากจะแบ่งปันเรื่องราวดี ๆ เพื่อสร้างการขยายผลไปยังทุกพื้นที่ทั่วประเทศไทยไปด้วยกัน
ว่าที่ร้อยตรี ณรงค์ โรจนโสทร ผู้ว่าราชการจังหวัดพะเยา กล่าวว่า อําเภอแม่ใจ ดําเนินขับเคลื่อนการบริหารจัดการขยะ “โครงการถังขยะเปียก ลดโลกร้อน” โดยมีวัตถุประสงค์เพื่อเสริมสร้างการรับรู้การคัดแยกขยะอย่างถูกต้องแก่ประชาชน รณรงค์ให้ประชาชนจัดทําถังขยะเปียกลดโลกร้อนแบบระบบปิด สาธิตการจัดทําถังขยะเปียกลดโลกร้อนเพื่อเป็นแนวทางในการจัดทําถังขยะเปียกลดโลกร้อน พร้อมมอบประกาศนียบัตรให้องค์กรปกครองส่วนท้องถิ่น หมู่บ้านดําเนินการจัดถังขยะเปียกลดโลกร้อนครบทุกครัวเรือน ซึ่งเมื่อวานนี้ ได้มอบหมายให้นายเทวา ปัญญาบุญ ปลัดจังหวัดพะเยา พร้อมด้วย นางสาวธิดา ไกรนรา ท้องถิ่นจังหวัดพะเยา นายพีรัช จันธิมา นายอําเภอแม่ใจ นางสาวรัตติกาล คําสม ท้องถิ่นอําเภอแม่ใจ และนายวรศิลป์ ผัดมาลา สาธารณสุขอําเภอแม่ใจ ลงพื้นที่ให้กําลังใจและร่วมกิจกรรมโครงการจัดการขยะและสิ่งแวดล้อมในชุมชน "3Rs ประชารัฐ" ของเทศบาลตําบลเจริญราษฎร์ ตลอดจนมอบเกียรติบัตรให้องค์กรปกครองส่วนท้องถิ่น หมู่บ้านที่ดําเนินการจัดถังขยะเปียกลดโลกร้อนครบทุกครัวเรือน โดยปัจจุบันองค์กรปกครองส่วนท้องถิ่นในเขตพื้นที่อําเภอแม่ใจ ทั้ง 7 แห่ง และกํานัน ผู้ใหญ่บ้าน ฯ อสม ทั้ง 6 ตําบล 66 หมู่บ้าน พร้อมประกาศอําเภอแม่ใจ เป็นอําเภอจัดทําถังขยะเปียกลดโลกร้อน ครบ 100% ทุกครัวเรือน
ผู้ว่าราชการจังหวัดพะเยา กล่าวต่อว่า ปัญหาเรื่อง การเพิ่มขึ้นของขยะมูลฝอย ในช่วงที่ผ่านมามีอัตราการเกิดขยะมูลฝอยชุมชนในประเทศไทยเพิ่มขึ้น โดยข้อมูลในปี พ.ศ. 2552 มีประมาณ 1.04 กิโลกรัมต่อคนต่อวัน และในปี พ.ศ. 2562 เพิ่มขึ้นเป็น 1.18 กิโลกรัมต่อคนต่อวัน ทําให้ปริมาณขยะมูลฝอยชุมซนที่เกิดขึ้นเพิ่มจาก 24.11 ล้านตันในปี พ.ศ. 2552 เป็น 28.71 ล้านตัน ในปี พ.ศ. 2562 (กรมควบคุมมลพิษ, 2563) ถึงแม้ว่าสัดส่วนร้อยละของขยะมูลฝอยชุมชนที่ถูกนํามาใช้ประโยชน์เพิ่มขึ้นจาก 16.01 เป็น 43.61 แต่การจัดการขยะมูลฝอยชุมชนซึ่งไม่ได้ถูกนําไปใช้ประโยชน์ จํานวน 16.19 ล้านตัน นั้นส่งผลกระทบต่อสภาพแวดล้อมและสุขอนามัย และเป็นภาระกับองค์กรปกครองส่วนท้องถิ่น (อปท.) ซึ่งมีหน้าที่รับผิดชอบในการจัดเก็บ การขนส่ง การคัดแยก การจัดการขยะมูลฝอยชุมชนด้วยวิธีการต่าง ๆ ซึ่ง อปท. จะเลือกใช้วิธีการจัดการรูปแบบใดขึ้นอยู่กับที่ตั้ง ปริมาณขยะมูลฝอยชุมชนและศักยภาพของ อปท. วิธีการจัดการขยะมูลฝอยชุมชนพื้นฐานที่ อปท. ใช้ในปัจจุบัน คือ การฝังกลบในหลุมฝังกลบ ซึ่งการฝังกลบขยะอินทรีย์ในหลุมฝังกลบที่ลึกกว่า 5 เมตร และมีการปูแผ่นพลาสติกรองเพื่อป้องกันการซึมของน้ําชะล้างขยะ การบดอัด กลบทับ จะทําให้เกิดการหมักแบบไร้อากาศและเกิดก๊าซมีเทนซึ่งทําให้โลกร้อนมากกว่าก๊าซคาร์บอนไดออกไซด์ 25 เท่า ส่วนวิธีการจัดการซึ่งช่วยลดก๊าซเรือนกระจกมีหลายรูปแบบ เช่น การคัดแยกขยะพลาสติกเพื่อนําไปรีไซเคิลหรือนําไปทําเชื้อเพลิงขยะ (Refuse Derived Fuel: RDF) การคัดแยกขยะอินทรีย์ไปหมักทําสารปรับปรุงดิน การคัดแยกขยะเศษอาหารไปหมักแบบไร้อากาศเพื่อผลิตก๊าซชีวภาพและใช้เป็นเชื้อเพลิงการเผาขยะมูลฝอยชุมชนเพื่อผลิตพลังงานไฟฟ้า
ว่าที่ร้อยตรี ณรงค์ โรจนโสทร ผู้ว่าราชการจังหวัดพะเยา กล่าวทิ้งท้ายว่า ประโยชน์ของถังขยะเปียกลดโลกร้อน คือ สามารถช่วยลดปริมาณขยะเปียกหรือขยะอินทรีย์และเปลี่ยนเป็นปุ๋ยเพื่อนําไปบํารุงดิน โดยผู้ย่อยสลายในระบบนิเวศ ซึ่งหากมีปริมาณขยะอินทรีย์เกิดขึ้นมากและมีพื้นที่เหลือ สามารถทําได้มากกว่า 1 จุด แล้วนําเศษอาหาร เศษผักผลไม้ ใบไม้ และเศษหญ้า ที่เหลือมาเทใส่ในถังที่ฝังไว้ และปิดฝาภาชนะให้มิดชิด จุลินทรีย์ในดิน ไส้เดือนในดิน จะทําการย่อยเศษอาหารในภาชนะให้กลายเป็นปุ๋ย ซึ่งก็จะทําหน้าที่ในการบํารุงดินทําให้ดินมีแร่ธาตุที่อุดมสมบูรณ์เป็นอาหารให้แก่พืชผักสวนครัว และยังช่วยลดการปล่อยก๊าซเรือนกระจกอีกด้วย ถือเป็นการดําเนินการตามเป้าหมายการพัฒนาที่ยั่งยืน ขององค์การสหประชาติ UN อย่างแท้จริง ดังนั้น จึงขอชื่นชมพี่น้องประชาชนอําเภอแม่ใจ และขอขอบคุณผู้ที่อยู่เบื้องหลังความสําเร็จ ทั้งองค์กรปกครองส่วนท้องถิ่น กํานัน ผู้ใหญ่บ้าน อสม. ตลอดจน ทุกภาคีเครือข่าย ที่เกี่ยวข้อง จนทําให้ครัวเรือนที่อยู่ในเขตพื้นที่อําเภอแม่ใจ มีถังขยะเปียกลดโลกร้อนครบ 100%
#WorldSoilDay #วันดินโลก #soilswherefoodbegins #Soils4Nutrition #FAO #MOI
#กระทรวงมหาดไทย #บําบัดทุกข์บํารุงสุข #SDGsforAll #ChangeforGood